sidste af Forchammer*), veed man saare lidet om alle de 

 andre; ja for de ældres Vedkommende oplyse Beretningerne 

 endog kun, at der har været Jordskjælv i det eller det Aar i 

 Danmark, men uden nogen nærmere Angivelse af, om det er 

 hele Landet eller kun en Deel af samme, der er ramt deraf. 



I Henhold til en almindelig Opfordring, som jeg strax lod 

 udgaa til Publikum om at sætte mig i Kundskab om, hvad man 

 maatte have iagttaget i Henseende til delte Jordskjælv, ind- 

 kom der adskillige Meddelelser, hvoraf det fremgik, at det 

 havde havt en større Udbredelse, end jeg havde ventet; men 

 det blev mig ogsaa strax klart, at skulde jeg nogenlunde nøi- 

 agtig bestemme Grændsen for dets Virkekreds, kunde jeg ikke 

 forholde mig passiv og blot afvente Meddelelser om Jordskjælvet, 

 da Resultatet saa let vilde kunne blive meget mangelfuldt paa 

 Grund af Manges Ulyst til at nedskrive, hvad de ofte med Urette 

 ansee for ubetydeligt elier uvæsentligt. Jeg henvendte mig 

 derfor direkte til paalidelige og velvillige Mænd ikke blot i, men 

 ogsaa noget udenfor den Deel af Sjælland , hvor Jordskjælvet 

 maatte antages at være følt, og jeg skal her fremsætte Resul- 

 taterne af de Oplysninger, som ere komne mig ihænde, samt 

 dertil føie nogle almindelige Bemærkninger, som Jordskjælvene i 

 Danmark give Anledning til. 



Hvad der har gjort det langt lettere ved dette Jordskjælv, 

 end ved flere af de tidligere stedfundne, at faae mange sikkre 

 og detaillerede Bidrag, skyldes væsentligst Tiden, hvorpaa det 

 indtraf, nemlig lidt efter Kl. 12, da man paa Landet er samlet 

 inde i Huset. Herved blev Opmærksomheden langt lettere hen- 

 ledet paa Enkelthederne ved Phænomenet, end hvis det var 

 indtruffet paa en Tid, naar Befolkningen er mere spredt og 

 tildeels udenfor Huset, ikke at tale om, at det vilde have været 

 endnu ugunstigere, hvis det var indtruffet om Natten, hvilket 



*) G. Forchhammer. »Jordskjælvet den 3die April 1841« i Samlinger 

 til jydsk Historie og Topografi (1869). II Deel, S. 210. 



